2.3 การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์และบริการ 

ธุรกิจของบริษัท เป็นธุรกิจที่เกี่ยวข้องกับการแปรรูป
และการก่อสร้างงานเหล็กในโรงงานอุตสาหกรรมขนาดใหญ่ อาคารสูง สนามบิน และ สะพาน
เป็นต้น โดยจำแนกออกได้เป็น 3 ธุรกิจหลัก ดังนี้

1.  งานออกแบบและเขียนแบบทางวิศวกรรม (Engineering)
    เป็นการให้บริการออกแบบและเขียนแบบรายละเอียดงานโครงสร้างเหล็ก และระบบท่อ
    โดยใช้บุคลากรที่มีประสบการณ์
    และโปรแกรมสำเร็จรูปที่มีความสามารถเฉพาะด้านและมีประสิทธิภาพสูง

2.  งานแปรรูปเหล็ก (Fabrication) เป็นการให้บริการแปรรูปโครงสร้างเหล็กและระบบท่อ
    รวมทั้ง งานเหล็กประเภทอื่นๆ
    โดยงานแปรรูปจะดำเนินการในโรงงานของบริษัทที่มีเครื่องจักรที่ทันสมัย มีประสิทธิภาพ
    และเหมาะสมกับงานแต่ละประเภท

3.  งานก่อสร้าง (Construction) เป็นการให้บริการก่อสร้างและติดตั้งโครงสร้างเหล็ก
    ระบบท่อ เครื่องจักร และอุปกรณ์ต่างๆ ในระบบการผลิตของอุตสาหกรรมประเภทต่างๆ
    โดยงานก่อสร้างนี้ จะดำเนินการที่ที่ตั้งของแต่ละโครงการ หรือหากเป็นโรงงานสำเร็จรูป
    (Module) ก็จะดำเนินการก่อสร้างที่โรงประกอบของบริษัท
    แล้วจึงทำการเคลื่อนย้ายไปติดตั้งที่ที่ตั้งของโครงการ

ผลิตภัณฑ์ของบริษัท สามารถจำแนกได้เป็น 4 ประเภท ดังนี้

1.โครงสร้างเหล็ก (Steel Structure)

บริษัทให้บริการแปรรูปและติดตั้งโครงสร้างเหล็ก
โดยใช้เหล็กแผ่นและเหล็กรูปพรรณจากทั้งในประเทศและต่างประเทศเป็นวัตถุดิบหลักในการผลิต
โครงสร้างเหล็กที่บริษัทรับดำเนินการเป็นโครงสร้างขนาดใหญ่ ดังเช่น

1.  โครงสร้างเหล็กของอาคารในกระบวนการผลิตของโรงงานอุตสาหกรรมขนาดใหญ่ เช่น
    โรงไฟฟ้า โรงกลั่นน้ำมันและโรงงานปิโตรเคมี เป็นต้น

2.  โครงสร้างเหล็กที่เป็นโครงสร้างหลักของอาคารสูง อาคารสนามบิน หรือโครงสร้างหลังคา
    (Roof Structure) ของอาคารประเภทต่างๆ

3.  โครงสร้างเหล็กในงานสาธารณูปโภคขั้นพื้นฐาน เช่น สะพาน ทางยกระดับ เป็นต้น

4.  โครงสร้างเหล็กที่เป็นส่วนประกอบของเครื่องจักรซึ่งใช้ในงานก่อสร้าง (Construction
    Equipment and Mechanical Parts) รวมถึงงานเหล็กทั่วไป (General Steelwork)
    เช่น โครงสร้างสำหรับจานรับสัญญาณโทรคมนาคม (Antenna Structure)
    โครงสร้างเสาสายไฟฟ้าแรงสูง (Transmission Line Tower) เป็นต้น

2. ระบบท่อ (Piping)

บริษัทให้บริการประกอบท่อ และติดตั้งระบบท่อ ในกระบวนการผลิตของโรงงานอุตสาหกรรม เช่น
โรงไฟฟ้า โรงกลั่นน้ำมัน โรงงานปิโตรเคมีและงานนอกชายฝั่งทะเล เป็นต้น
การประกอบท่อส่วนใหญ่จะดำเนินการที่โรงงานของบริษัท ให้ได้ขนาดและรูปร่างตามที่ออกแบบ
เพื่อความสะดวกและลดเวลาในการติดตั้งที่โครงการ
หลังจากนั้นจะนำไปประกอบเป็นระบบท่อที่ที่ตั้งของโครงการ บริษัทได้ทำการประกอบและเชื่อมท่อ
รวมทั้งติดตั้งให้กับโครงการต่างๆ
ภายในประเทศและได้ส่งออกให้กับหลายโครงการในต่างประเทศทั่วโลก

3. โรงงานสำเร็จรูป (Module)

บริษัทดำเนินธุรกิจการประกอบโรงงานสำเร็จรูป (Process Module)
ที่โรงประกอบของบริษัทซึ่งตั้งอยู่ใกล้ และมีทางออกสู่ทะเลที่มีน้ำลึก
เพื่อความสะดวกในการขนส่งโครงสร้างระบบขนาดใหญ่นี้ไปยังที่ตั้งของโครงการต่างๆ
ทั้งในประเทศและต่างประเทศ
โรงงานสำเร็จรูปเป็นโครงสร้างขนาดใหญ่ประกอบไปด้วยระบบย่อยต่างๆ เช่น โครงสร้างเหล็ก
ระบบท่อ ภาชนะความดัน เครื่องจักร ระบบไฟฟ้า
ระบบควบคุมและอุปกรณ์การผลิตอื่นๆตามแต่ละประเภทของอุตสาหกรรม
ผลิตภัณฑ์โรงงานสำเร็จรูปส่วนใหญ่ถูกออกแบบมาเพื่องานก่อสร้างที่อยู่นอกชายฝั่งทะเล
แท่นขุดเจาะน้ำมันและก๊าซธรรมชาตินอกชายฝั่งทะเล
รวมไปถึงโครงการก่อสร้างอุตสาหกรรมขนาดใหญ่บนฝั่งทั่วไปที่มีข้อจำกัดในด้านสถานที่เพื่อการก่อสร้าง
หรือขาดแคลนแรงงาน หรือมีต้นทุนแรงงานสูง หรือต้องการลดระยะเวลาและต้นทุนในการก่อสร้าง
หรือมีความจำเป็นอื่นๆที่ต้องลดปริมาณการทำงานในบริเวณที่ตั้งโครงการ เป็นต้น

4. งานแปรรูปผลิตภัณฑ์อื่นๆ (Other Steelwork)

นอกจากผลิตภัณฑ์หลัก 3 ประเภทข้างต้นแล้ว บริษัทยังให้บริการแปรรูปผลิตภัณฑ์เหล็กอื่นๆ
ที่ใช้ในอุตสาหกรรมต่างๆ เช่น ภาชนะความดัน (Pressure Vessel) ถัง (Tank)
ผลิตภัณฑ์หม้อกำเนิดไอน้ำประเภทต่างๆ (Boiler and HRSGs) เป็นต้น
โดยพิจารณาความเหมาะสมในเรื่องของ ขนาดโครงการ ระยะเวลาดำเนินงาน กำลังการผลิต
ประสิทธิภาพของเครื่องจักร และประสบการณ์ ความชำนาญของบุคคลากรในผลิตภัณฑ์แต่ละประเภท

สิทธิประโยชน์จากบัตรส่งเสริมการลงทุน

สิทธิประโยชน์จากบัตรส่งเสริมการลงทุนของบริษัทสามารถสรุปได้ ดังนี้

+-------------------------------------+---------+---------+----------+
| บัตรส่งเสริมเลขที่                       | 11      | 2012(   | 2255     |
|                                     | 14/2542 | 2)/2550 | (2)/2550 |
+=====================================+=========+=========+==========+
| รายละเอียด                           |         |         |          |
+-------------------------------------+---------+---------+----------+
| 1.  วันที่ได้รับส่งเสริม                   | 31/     | 5/      | 20       |
|                                     | 03/2542 | 09/2550 | /12/2550 |
+-------------------------------------+---------+---------+----------+
| 2.  เพื่อส่งเสริมการลงทุนในกิจการ         | ผล      | ผล      | ผลิตงานแ  |
|                                     | ิตงานแปร | ิตงานแปร | ปรรูปโครง |
|                                     | รูปโครงส | รูปโครงส | สร้างเหล็ก |
|                                     | ร้างเหล็ก | ร้างเหล็ก |          |
+-------------------------------------+---------+---------+----------+
| 3.  สิทธิประโยชน์สำคัญที่ได้รับ             |         |         |          |
+-------------------------------------+---------+---------+----------+
|   3.1                               | 8 ปี     | 3 ปี     | 3 ปี      |
|   ได้รับยกเว้นภาษีเงินได้นิติบุค             |         |         |          |
| คลสำหรับกำไรสุทธิที่ได้จากการประกอบกิจการท |         |         |          |
| ี่ได้รับการส่งเสริมและได้รับยกเว้นไม่ต้องนำเงิน |         |         |          |
| ปันผลจากกิจการที่ได้รับการส่งเสริมซึ่งได้รับยกเ |         |         |          |
| ว้นภาษีเงินได้นิติบุคคลไปรวมคำนวณเพื่อเสียภาษี |         |         |          |
+-------------------------------------+---------+---------+----------+
|   3.2 ได้รับลดหย่อนภาษีเงินได้นิติบุคคลสำหรับ | ได้รับ    | ไม่ได้รับ  | ไม่ได้รับ   |
|   กิจการที่ได้รับการส่งเสริมในอัตราร้อยละ 50 |         |         |          |
|   ของอัตราปกติ มีกำหนด 5               |         |         |          |
|   ปีนับจากวันที่พ้นกำหนดได้รับการยกเว้นภาษี   |         |         |          |
+-------------------------------------+---------+---------+----------+
|   3.3                               | ได้รับ    | ไม่ได้รับ  | ไม่ได้รับ   |
|   ได้รับอนุญาตให้หักเงินได้พ               |         |         |          |
| ึงประเมินเป็นจำนวนเท่ากับร้อยละห้าของรายได |         |         |          |
| ้ที่เพิ่มขึ้นจากปีก่อนจากการส่งออกเป็นระยะเวลา |         |         |          |
|   10 ปี                              |         |         |          |
+-------------------------------------+---------+---------+----------+
|   3.4                               | ได้รับ    | ได้รับ    | ได้รับ     |
|   ได้รับยกเว้นอากรขาเข้าสำ              |         |         |          |
| หรับเครื่องจักรตามที่คณะกรรมการพิจารณาอนุมัติ |         |         |          |
+-------------------------------------+---------+---------+----------+
|   3.5                               | ได้รับ    | ได้รับ    | ได้รับ     |
|   ได้รับยกเว้นอ                        |         |         |          |
| ากรขาเข้าสำหรับวัตถุดิบและวัสดุจำเป็นที่ต้องนำ | (       | (       | (สิ้นสุดวันที่ |
| เข้าจากต่างประเทศเพื่อใช้ในการผลิตเพื่อการส | สิ้นสุดวันที่ | สิ้นสุดวันที่ | 7/       |
| ่งออกเป็นระยะเวลาตามที่กำหนดนับตั้งแต่วันนำเ | 19/0    | 7/1     | 10/2554) |
| ข้าวันแรกและสามารถขอต่อระยะเวลาการยกเว | 7/2554) | 2/2554) |          |
| ้นอากรขาเข้าได้เมื่อครบกำหนดการได้รับยกเว้น |         |         |          |
+-------------------------------------+---------+---------+----------+
| 4.  วันที่เริ่มใช้สิทธิตามบัตรส่งเสริม         | 8/      | 26/     | 31       |
|                                     | 01/2544 | 01/2551 | /07/2551 |
+-------------------------------------+---------+---------+----------+

2. ตลาดและภาวะการแข่งขัน

นโยบายและลักษณะการตลาดของผลิตภัณฑ์และบริการที่สำคัญ

2.1 กลยุทธ์การแข่งขัน

ในการแข่งขันกับตลาดทั้งในประเทศและต่างประเทศ
บริษัทกำหนดนโยบายการวางแผนการลงทุนเพื่อพัฒนาความสามารถในการผลิต
รวมทั้งพัฒนาบุคลากรเพื่อให้สอดคล้องกับสภาพการแข่งขันในปัจจุบัน
เนื่องจากโครงการส่วนใหญ่มักจะเป็นโครงการที่มีมูลค่าสูง
มีการออกแบบเพื่อใช้งานในแต่ละโครงการโดยเฉพาะ มีรูปแบบที่หลากหลาย ดังนั้น
กระบวนการผลิตของบริษัทจึงต้องมีการปรับเปลี่ยนตลอดเวลา
บุคลากรที่เกี่ยวข้องต้องเป็นช่างฝีมือที่มีความสามารถและมีความชำนาญสูงในด้านงานแปรรูปเหล็ก
อีกทั้งต้องมีการพัฒนาในเรื่องเทคโนโลยีสมัยใหม่ตลอดเวลาเพื่อให้สินค้าหรือบริการที่ได้มีคุณภาพและส่งมอบงานได้ทันเวลา
ซึ่งเป้าหมายดังกล่าวนับว่าเป็นกลยุทธ์ที่สำคัญในการแข่งขันในธุรกิจแปรรูปเหล็ก
จากประสบการณ์ที่ผ่านมากว่า 30 ปี บริษัทได้เสริมสร้างความสามารถในการแข่งขันดังนี้ คือ

ก. คุณภาพของผลิตภัณฑ์และบริการที่ได้มาตรฐาน

ผลิตภัณฑ์ส่วนใหญ่ของบริษัทถูกนำไปใช้เป็นส่วนประกอบสำคัญสำหรับโครงการก่อสร้างขนาดใหญ่ประเภทต่างๆ
เช่น สะพาน อาคารที่พักผู้โดยสารของสนามบินและในโรงงานอุตสาหกรรมขนาดใหญ่ เป็นต้น ดังนั้น
คุณภาพของผลิตภัณฑ์และบริการที่ได้มาตรฐานจึงมีความจำเป็นและสำคัญมาก
รวมถึงบริษัทให้ความสำคัญถึงความรับผิดชอบต่อสังคม
เนื่องจากหากผลิตภัณฑ์ไม่มีคุณภาพอาจก่อความเสียหายต่อส่วนรวมได้
นอกจากบริษัทจะมุ่งเน้นคุณภาพของงานให้ได้ตามมาตรฐานแล้ว
บริษัทยังให้ความสำคัญกับการบริการที่ดีให้กับลูกค้าและการส่งออกงานที่มีคุณภาพไปทั่วโลก
ทั้งนี้ผลิตภัณฑ์ของบริษัทได้รับการยอมรับจากสถาบันที่มีชื่อเสียงจากต่างประเทศหลายแห่ง
โดยมีรายละเอียดดังนี้ คือ

  1. ประกาศนียบัตรรับรองมาตรฐานการผลิต ISO 9001 : 2008
  สำหรับงานผลิตโครงสร้างเหล็กและงานประกอบท่อ (ไม่รวมการออกแบบ) ตั้งแต่ปี 2552

  2. ประกาศนียบัตร JSA Grade “H” – (Japan Steel Structure Appraisal
  Center) จากสมาพันธ์ผู้ก่อสร้างโครงสร้างเหล็กแห่งประเทศญี่ปุ่น (Japan Steel
  Structure Appraisal Center, Ltd.)
  ซึ่งทำให้บริษัทสามารถส่งออกงานโครงสร้างเหล็กไปยังประเทศญี่ปุ่นได้

การที่บริษัทได้รับการรับรองคุณภาพในสินค้าและบริการ
ทำให้บริษัทได้รับความเชื่อถือและไว้วางใจจากลูกค้า
รวมทั้งช่วยยกระดับให้บริษัทสามารถแข่งขันในระดับสากลได้มากยิ่งขึ้น

นอกจากนี้ทางบริษัทยังให้ความสำคัญกับความปลอดภัยในการทำงานควบคู่ไปกับคุณภาพผลิตภัณฑ์อีกด้วย
ซึ่งสอดคล้องกับความต้องการของลูกค้าส่วนใหญ่ทั้งในประเทศและต่างประเทศที่ให้ความสำคัญในเรื่องระบบความปลอดภัยในการทำงานมากขึ้น
ทั้งนี้บริษัทตั้งเป้าหมายที่จะพัฒนา
ปรับปรุงและลดการเกิดอุบัติเหตุที่เกิดขึ้นจากการทำงานให้น้อยลงในทุกๆ ปี
โดยบริษัทมีสถิติจำนวนชั่วโมงการทำงานโดยปราศจากอุบัติเหตุถึงขั้นหยุดงานของโครงการใหญ่โครงการหนึ่งกว่า
43 ล้านชั่วโมง ซึ่งเป็นสถิติสูงสุดของโครงการที่บริษัทได้ดำเนินงานมาตั้งแต่เปิดบริษัท

ข. กำลังการผลิตสูง

บริษัทสามารถออกแบบและผลิตงานเหล็กตามความต้องการของลูกค้าได้หลากหลายรูปแบบด้วยกำลังการผลิตที่สูงประมาณ
75,000 – 115,000 ตันต่อปี
และมีเครื่องมือเครื่องจักรที่ใช้ในการผลิตอย่างเพียงพอและเหมาะสม
ทำให้บริษัทมีความสามารถในการรับงานโครงการขนาดใหญ่ได้ ปัจจุบันโรงงานของบริษัทมีดังนี้

1) โรงงานชลบุรี ตั้งอยู่ที่ เลขที่ 69 หมู่ 3 แขวงคลองตำหรุ อำเภอเมือง จังหวัดชลบุรี มีพื้นที่
56 ไร่

  2) โรงงานระยอง ตั้งอยู่ที่ เลขที่ 45/10 หมู่ 4 ถนนบ้านล่าง-หนองบอน แขวงนิคมพัฒนา
  กิ่งอำเภอนิคมพัฒนา จังหวัดระยอง มีพื้นที่ 48 ไร่

  3) โรงงานศรีราชา ตั้งอยู่ที่ เลขที่ 389/34 หมู่ 4 ตำบลหนองขาม อำเภอศรีราชา
  จังหวัดชลบุรี มีพื้นที่ 51 ไร่

  4) โรงประกอบท่าเรือแหลมฉบัง ตั้งอยู่ที่ เลขที่ 48/1 หมู่ 3 ตำบลทุ่งสุขลา อำเภอศรีราชา
  จังหวัดชลบุรี มีพื้นที่ 191 ไร่

นอกจากนั้นบริษัทยังสามารถขยายกำลังการผลิตได้อีก โดยการไปทำงานก่อสร้าง ณ
ที่ตั้งของโครงการนั้นๆ หรือโดยการเช่าโรงงานเพื่อรับงานเพิ่มเติมเป็นครั้งคราว

ค. ทำเลที่ตั้งโรงงานเหมาะสม

บริษัทมีสถานที่ตั้งโรงงานที่อยู่ในบริเวณใกล้กับเขตอุตสาหกรรม ได้แก่
นิคมอุตสาหกรรมมาบตาพุดและนิคมอุตสาหกรรมภาคตะวันออก
ทำให้บริษัทมีต้นทุนต่ำในการขนส่งชิ้นงานจากโรงงานไปยังสถานที่ตั้งของโครงการก่อสร้างต่างๆ
นอกจากนี้ การที่โรงงานของบริษัทตั้งอยู่ใกล้กับท่าเรือสำคัญ เช่น
ท่าเรือแหลมฉบังและท่าเรือศรีราชา เป็นต้น
ทำให้บริษัทสามารถดำเนินการโครงการส่งออกได้อย่างมีประสิทธิภาพ

ง. เทคโนโลยี

บริษัทมีโรงงาน เครื่องมือ เครื่องจักรและอุปกรณ์ที่ทันสมัย ตลอดจนการนำซอฟแวร์ด้านการออกแบบ
เขียนแบบ และการผลิต เพื่อช่วยในการทำงานให้มีประสิทธิภาพมากยิ่งขึ้น โดยเริ่มจากการออกแบบ
การเขียนแบบ การวัดขนาด การตัดและการเจาะรู
ทำให้ช่วยลดระยะเวลาในการทำงานและมีความผิดพลาดน้อยลง
รวมทั้งมีการดูแลเครื่องจักรให้มีประสิทธิภาพที่ดีอยู่เสมอ
นอกจากนี้ยังมีการประสานงานที่รวดเร็วจากระบบเครือข่ายอินเตอร์เน็ตซึ่งทำให้การติดต่อประสานงานภายในและภายนอกเป็นไปอย่างสะดวกและมีระบบฐานข้อมูลของบริษัทที่สมบูรณ์แบบสามารถใช้ในการตัดสินใจได้อย่างมีประสิทธิภาพ

จ. ฐานลูกค้าเดิม

บริษัทมีฐานลูกค้าเดิมที่ได้มีการดำเนินธุรกิจร่วมกันมาอย่างต่อเนื่องจากอดีตจนถึงปัจจุบัน
ซึ่งถือเป็นส่วนสนับสนุนทางการตลาดที่สำคัญอีกอย่างหนึ่งที่ทำให้บริษัทได้รับงานอย่างต่อเนื่องซึ่งลูกค้าดังกล่าว
ได้แก่ Foster Wheeler International Corporation, Woodside Burrup Pty,
Bechtel International Inc., Mitsubishi Heavy Industries, Taisei
Corporation, Obayashi Corporation, ABB Lummus Global B.V. เป็นต้น

2.2 ลักษณะลูกค้าและกลุ่มลูกค้าเป้าหมาย

ลูกค้าของบริษัทแบ่งออกได้เป็น 2 กลุ่มหลัก โดยลูกค้าทั้ง 2 กลุ่มหลัก
เป็นลูกค้าที่มีที่ตั้งในประเทศและลูกค้าที่มีที่ตั้งในต่างประเทศ ซึ่งสัดส่วนของกลุ่มลูกค้าทั้ง 2
กลุ่มดังกล่าว จะแตกต่างกันในแต่ละปี ขึ้นอยู่กับการรับงานของบริษัทในช่วงนั้น
โดยลูกค้าหลักของบริษัท แบ่งเป็นดังนี้

1)  เจ้าของโครงการ ประกอบด้วย ลูกค้าภาคเอกชน ได้แก่
    ผู้ประกอบกิจการในอุตสาหกรรมที่มีการขยายการลงทุนและมีการก่อสร้าง โดยเฉพาะโรงไฟฟ้า
    สนามบิน โรงกลั่นน้ำมันและโรงงานอุตสาหกรรมต่างๆ ซึ่งเป็นลูกค้าหลักของบริษัทฯ
    และลูกค้าภาครัฐบาล ได้แก่ หน่วยงานราชการ
    รัฐวิสาหกิจที่มีโครงการสาธารณูปโภคขั้นพื้นฐาน เป็นต้น

2)  ผู้รับเหมาหลักเป็นลูกค้าภาคเอกชนที่มีทั้งในประเทศและต่างประเทศที่เป็นผู้ประกอบธุรกิจรับเหมาก่อสร้างรายใหญ่ที่รับงานโครงการทั้งหมดจากเจ้าของโครงการและแบ่งส่วนงานประเภทต่างๆ
    ให้กับบริษัทผู้รับเหมารองต่อไป โดยบริษัทได้รับการยอมรับจากลูกค้าที่เป็นผู้รับเหมาหลัก
    ทำให้บริษัทได้รับงานอย่างต่อเนื่อง ลูกค้าในกลุ่มนี้ได้แก่ Foster Wheeler
    International Corporation, Bechtel International Inc., Mitsubishi
    Heavy Industries, Taisei Corporation, Obayashi Corporation, ABB
    Lummus Global B.V., Kellog Joint Venture/Woodside Energy Limited,
    Foster Wheeler Energy Limited, Alstom Power INC., JFE Engineering
    เป็นต้น

2.3 การจำหน่ายและช่องทางการจัดจำหน่าย

บริษัทมีฝ่ายการตลาดและประมาณราคาของบริษัท ซึ่งจะทำหน้าที่ติดต่อกับลูกค้าโดยตรง
เมื่อบริษัททราบว่า ลูกค้าต้องการเปิดการประมูลงานทั้งจากการติดต่อจากลูกค้าโดยตรง
หรือจากผู้รับเหมาหลัก หรือบริษัทมีความสนใจเข้าร่วมประมูลงาน
ฝ่ายการตลาดและประมาณราคาจะติดต่อกับลูกค้าเพื่อขอรับเอกสารที่เกี่ยวข้อง เช่น แบบโครงสร้าง
และข้อกำหนดต่างๆ จะทำการประเมินปริมาณงาน
และประเมินราคาเพื่อเข้าร่วมประมูลงานจากการติดต่อกับลูกค้าโดยตรง

จากที่กล่าวมาข้างต้น
บริษัทสามารถสรุปช่องทางการจัดจำหน่ายหรือช่องทางการติดต่อรับงานจากลูกค้าได้ดังนี้

1) ลูกค้าเก่าที่ให้ความเชื่อถือในชื่อเสียงและคุณภาพของบริษัท
ซึ่งการรับงานจากลูกค้าเก่านั้นมีความสำคัญต่อบริษัทมาก
เนื่องจากแสดงให้เห็นว่าลูกค้าพึงพอใจในผลงานของบริษัท ซึ่งช่วยให้บริษัทได้รับงานอย่างต่อเนื่อง
อีกทั้งยังแนะนำต่อไปยังลูกค้าใหม่อีกด้วย ลูกค้าเก่าของบริษัทประกอบด้วย เจ้าของโครงการได้แก่
โรงกลั่นน้ำมัน โรงไฟฟ้า และโรงงานปิโตรเคมีต่างๆ และผู้รับเหมาหลัก (Main Contractors)
ได้แก่ Foster Wheeler International Corporation, Foster Wheeler Energy
Limited, Bechtel International Inc., Mitsubishi Heavy Industries (MHI),
Taisei Corporation, Obayashi Corporation, ABB Lummus Global B.V., Toyo
Engineering Corporation, JFE Engineering, SK Engineering and
Construction เป็นต้น

2) ลูกค้ารายใหม่ ซึ่งอาจมาจากการได้รับการแนะนำจากลูกค้าเก่า
การแนะนำจากบริษัทที่ปรึกษาหรือการผ่านเข้ามาทาง Web Site ของบริษัท

3) บริษัทร่วม บริษัทย่อยและบริษัทที่เกี่ยวข้อง
เนื่องจากบริษัทย่อยและบริษัทร่วมเป็นบริษัทที่ประกอบธุรกิจที่ต่อเนื่องกับบริษัท
จึงมีส่วนช่วยสนับสนุนในการหาลูกค้าให้แก่บริษัท

4) ตัวแทนการตลาดในต่างประเทศ
ซึ่งเป็นบริษัทหรือบุคคลที่มีโครงข่ายความสัมพันธ์กับผู้รับเหมาหลักในต่างประเทศ

5) ตัวแทนหน่วยงานราชการในต่างประเทศ ซึ่งเป็นหน่วยงานที่แนะนำบริษัท
ให้กับนักลงทุนในต่างประเทศ

2.4 สัดส่วนการจำหน่ายในประเทศและต่างประเทศ

ในปี 2552 งานที่บริษัทได้รับ เป็นงานที่รับจ้างผลิตเพื่อติดตั้งในต่างประเทศทั้งหมด ในขณะที่ปี
2553 คาดว่ายังคงเป็นงานรับจ้างผลิตเพื่อติดตั้งในต่างประเทศทั้งหมดเช่นเดียวกัน

ภาวะการแข่งขัน

สภาพการแข่งขันในอุตสาหกรรม

1.1) ตลาดในประเทศ:
การแข่งขันในอุตสาหกรรมแปรรูปโครงสร้างเหล็กส่วนใหญ่มักจะเป็นการแข่งขันกันในกลุ่มของผู้ประกอบการในประเทศ
เนื่องจากการนำเข้าผลิตภัณฑ์เหล็กที่แปรรูปเป็นชิ้นส่วนสำเร็จรูปแล้วนำมาประกอบติดตั้งในไทยนั้นไม่คุ้มกับการลงทุน
เพราะผลิตภัณฑ์ที่นำเข้าจากต่างประเทศจะมีราคาสูงกว่า อีกทั้งยังต้องเสียค่าขนส่งเพิ่ม
รวมไปถึงการถูกจำกัดโดยมาตรฐานอุตสาหกรรมที่ถูกกำหนดใช้ภายในประเทศ
โดยสำนักงานมาตรฐานอุตสาหกรรม (สมอ.)
ทำให้การแข่งขันจากคู่แข่งในต่างประเทศมีน้อยและโรงงานแปรรูปเหล็กที่มีกำลังผลิตสูงในประเทศขณะนี้มีเพียง
7 โรงงานที่มีขนาดกำลังการผลิตเกิน 10,000 ตันต่อปี

1.2) ตลาดต่างประเทศ:
สำหรับตลาดต่างประเทศจะเป็นการแข่งขันกับผู้ประกอบการในประเทศนั้นๆที่เป็นที่ตั้งโครงการและแข่งขันกับประเทศแถบเอเชียอาคเนย์ซึ่งเป็นผู้ส่งออกเช่นกัน
การแข่งขันส่วนใหญ่เป็นด้านคุณภาพและความรวดเร็วในการส่งมอบเป็นหลัก
มีการแข่งขันด้านราคาในบางโครงการ

-   สถานภาพและศักยภาพในการแข่งขัน

บริษัทมีข้อได้เปรียบในด้านขนาดกำลังการผลิตที่สูงถึง 75,000 – 115,000 ตันต่อปี
ซึ่งถือเป็นกำลังการผลิตที่สูงที่สุดในประเทศรายหนึ่ง
ทำให้บริษัทสามารถรองรับงานทั้งตลาดในประเทศและตลาดต่างประเทศได้อย่างดี อีกทั้งบริษัท
ได้รับใบรับรองคุณภาพผลิตภัณฑ์ มาตรฐาน ISO 9001 : 2008 และมาตรฐาน JSA Grade “H”
การมีเครื่องมือ เครื่องจักรและเทคโนโลยีที่ทันสมัย บุคลากรที่มีประสบการณ์สูง
ตลอดจนมีผู้ร่วมทุนที่เกื้อกูลทางธุรกิจเป็นอย่างดี
ทำให้บริษัทมีชื่อเสียงเป็นที่ยอมรับในผลงานจากลูกค้าและทำให้มีโอกาสในการรับงานมากยิ่งขึ้น

นอกจากนี้ บริษัทยังเป็นผู้นำด้านการส่งออกโครงสร้างเหล็กไปยังประเทศต่างๆ
ตามความต้องการของลูกค้า โดยได้รับสิทธิประโยชน์ต่างๆ จากภาครัฐ อาทิเช่น
สิทธิประโยชน์ที่ได้รับจากคณะกรรมการส่งเสริมการลงทุน
ในการได้รับการยกเว้นภาษีเงินได้นิติบุคคล
การยกเว้นอากรขาเข้าและภาษีมูลค่าเพิ่มสำหรับการนำเข้าวัตถุดิบเพื่อผลิตและส่งออก
ซึ่งเป็นการสนับสนุนการส่งออกและเป็นข้อได้เปรียบที่สำคัญของบริษัทที่สามารถแข่งขันกับคู่แข่งต่างประเทศได้

-   จำนวนคู่แข่งและชื่อคู่แข่ง

การแข่งขันในอุตสาหกรรมแปรรูปโครงสร้างเหล็กอยู่ในระดับที่ไม่รุนแรง
เนื่องจากในปัจจุบันมูลค่าการลงทุนของอุตสาหกรรมพลังงาน และปิโตรเคมี มีค่อนข้างสูง
ทำให้ปริมาณงานแปรรูปโครงสร้างเหล็กเพื่อใช้ในโรงงานผลิตไฟฟ้า โรงงานกลั่นน้ำมัน
โรงงานปิโตรเคมี และงานนอกชายฝั่ง มีปริมาณงานแปรรูปจำนวนมาก

ในอุตสาหกรรมแปรรูปโครงสร้างเหล็กซึ่งใช้ในการก่อสร้างหรือติดตั้งนั้น
บริษัทมีส่วนแบ่งการตลาดภายในประเทศคิดเป็นร้อยละ 20 ถึงร้อยละ 25 โดยประมาณ
โดยบริษัทมีคู่แข่งภายในประเทศที่ประกอบธุรกิจผลิตโครงสร้างเหล็ก ได้แก่ Thai Herrick Co.,
Ltd, MCS Public Co., Ltd., Thai Scandic Steel Co., Ltd., Eurotech
Engineering International Co., Ltd., Visawakij Pattana Co., Ltd. และ
Wattanapaisal Co., Ltd. เป็นต้น

ส่วนอุตสาหกรรมแปรรูปโรงงานสำเร็จรูป (Process Module) นั้น
มีบริษัทในประเทศไทยที่ประกอบธุรกิจประเภทใกล้เคียงกันนี้เพียง 2 บริษัท คือ บริษัท Thai
Nippon Steel Engineering และบริษัท CUEL ดังนั้น
คู่แข่งส่วนใหญ่ของบริษัทเป็นผู้ประกอบการในต่างประเทศซึ่งอยู่ในแถบเอเชีย ได้แก่
ประเทศมาเลเซีย ประเทศอินโดนีเซีย และประเทศเวียดนาม

สำหรับงานประกอบและเชื่อมท่อนั้น ผู้ประกอบการธุรกิจนี้ในเมืองไทยส่วนใหญ่
จะดำเนินงานในโครงการที่อยู่ในประเทศไทย หรือหากมีการส่งออก ก็จะมีปริมาณน้อย
แตกต่างกับบริษัท ซึ่งมุ่งเน้นการส่งออกไปให้กับโครงการในต่างประเทศเป็นหลัก

-   แนวโน้มภาวะอุตสาหกรรมและสภาพการแข่งขันในอนาคต

จากประมาณการภาวะเศรษฐกิจของไทย โดยสำนักงานเศรษฐกิจการคลัง (สศค) (Fiscal
Policy Office) คาดว่า เศรษฐกิจไทยปี 2552 จะหดตัวน้อยลงร้อยละ -2.8 ต่อปี
และเศรษฐกิจไทยในปี 2553 คาดว่าจะขยายตัวที่ร้อยละ 3.5 ต่อปี
ด้านการบริโภคและการลงทุนภาคเอกชนในปี 2553 นั้นคาดว่าจะขยายตัวเป็นบวกมาอยู่ที่ร้อยละ
3.3 และร้อยละ 8.0 ต่อปี ตามลำดับ เนื่องจาก
เศรษฐกิจโลกที่มีการฟื้นตัวอย่างชัดเจนในช่วงปลายปี 2552
และประสิทธิผลในการดำเนินมาตรการของภาครัฐ ตลอดจนการฟื้นตัวของการใช้จ่ายภาคเอกชน

สำหรับแนวโน้มอุตสาหกรรมก่อสร้างในประเทศในปี 2553 มีแนวโน้มจะขยายตัวได้ดีขึ้น
ซึ่งการลงทุนก่อสร้างภาครัฐยังถูกคาดหวังว่าจะเป็นปัจจัยที่จะช่วยผลักดันการก่อสร้างโดยรวม ทั้งนี้
การฟื้นตัวอย่างต่อเนื่องของเศรษฐกิจไทย และเศรษฐกิจโลก
จะส่งผลให้มีแนวโน้มที่ดีขึ้นในการลงทุนภาคเอกชน โดยศูนย์วิจัยกสิกรไทย คาดว่า
การลงทุนในการก่อสร้างภาครัฐในปี 2553 นี้ อาจมีอัตราการขยายตัว ณ ราคาคงที่ประมาณร้อยละ
3.5-8.0 ขณะที่การก่อสร้างภาคเอกชนอาจขยายตัวร้อยละ 2.5-5.0 อย่างไรก็ตาม
ปัญหาเสถียรภาพทางการเมืองยังเป็นปัจจัยเสี่ยงสำคัญต่อธุรกิจการก่อสร้าง
ซึ่งจะส่งผลบั่นทอนความเชื่อมั่นในการลงทุนขยายธุรกิจต่างๆของภาคเอกชนไทย อีกทั้ง
ปัญหาการชะลอและการระงับการก่อสร้างในเขตมาบตาพุด ซึ่งจะมีผลกระทบ
และส่งผลให้เกิดการชะลอตัวลงของการก่อสร้างของภาคเอกชน

นอกจากนี้ การบริโภคเหล็กทั่วโลกในปี 2552 นั้น มีอัตราลดลง
อันเนื่องมาจากปัญหาทางเศรษฐกิจของสหรัฐอเมริกาซึ่งส่งผลกระทบไปทั่วโลก อย่างไรก็ตาม
การบริโภคเหล็กในปี 2553 มีแนวโน้มสูงขึ้นกว่าปีที่ผ่านมา เนื่องจากปัญหาทางเศรษฐกิจดังกล่าว
ได้รับการแก้ไขไประดับหนึ่ง ทำให้นักลงทุนมีความมั่นใจ และลงทุนในโครงการใหม่ ๆ เพิ่มขึ้น
(ที่มา: สถาบันเหล็กและเหล็กกล้าแห่งประเทศไทย) ดังนั้น ในระยะยาวแล้ว
โครงสร้างเหล็กยังคงมีบทบาทสำคัญและมีแนวโน้มเพิ่มมากขึ้นในงานก่อสร้างทุกประเภท
เนื่องจากการก่อสร้างโดยใช้เหล็กจะสามารถลดระยะเวลาการก่อสร้างลง
การควบคุมคุณภาพทำได้ง่ายกว่า มีความต้องการแรงงานน้อย มีความปลอดภัยสูง
ตลอดจนมีมลภาวะที่เกิดจากการก่อสร้าง เช่น น้ำ ฝุ่นละออง และเสียง
น้อยกว่าการก่อสร้างที่ใช้คอนกรีตเสริมเหล็กแบบเดิม

ธุรกิจของบริษัทในปี 2553 ได้รับผลกระทบจากการชะลอตัวของภาวะเศรษฐกิจโลกในปี 2552
ที่มีผลให้การตัดสินใจลงทุน
หรือการตัดสินใจดำเนินงานของลูกค้าในหลายโครงการล่าช้ากว่าแผนงาน
ทำให้คาดว่างานโครงการที่บริษัทจะดำเนินการในครึ่งปีแรกไม่เพียงพอกับกำลังการผลิตที่เตรียมไว้
อย่างไรก็ตามปริมาณงานของบริษัทในครึ่งปีหลังของปี 2553 เป็นต้นไป
คาดว่าจะมีแนวโน้มเพิ่มมากขึ้นเนื่องจากเป็นช่วงเวลาเริ่มการก่อสร้างของโครงการขนาดใหญ่หลายโครงการ
และเป็นโครงการที่มีระยะเวลาโครงการเฉลี่ย 1-2 ปีขึ้นไป

สำหรับแนวโน้มในการดำเนินธุรกิจในอนาคต นอกจากบริษัทฯ
จะยังคงให้บริการงานด้านการแปรรูปโครงสร้างเหล็ก และงานประกอบและเชื่อมท่อเป็นหลัก
บริษัทฯ ยังได้มุ่งเน้นการขยายงานไปสู่ผลิตภัณฑ์ที่มีมูลค่าเพิ่มสูง อันได้แก่ โรงงานสำเร็จรูปส่งออก
(Process Module) และแท่นผลิตนอกชายฝั่ง (Offshore Platform)
ซึ่งมีความต้องการเพิ่มมากขึ้นเรื่อยๆ ตามการขยายตัวของอุตสาหกรรมที่เกี่ยวข้องกับพลังงานต่างๆ
เช่น อุตสาหกรรมโรงกลั่นน้ำมัน อุตสาหกรรมปิโตรเคมี อุตสาหกรรมการผลิตไฟฟ้า เป็นต้น

3. การจัดหาผลิตภัณฑ์หรือบริการ

3.1 ลักษณะการจัดให้ได้มาซึ่งผลิตภัณฑ์

กำลังการผลิต

ตั้งแต่ปี 2552 เป็นต้นมา บริษัทมีฐานการผลิตหลัก ได้แก่ โรงงานที่จังหวัดชลบุรี
และโรงงานที่จังหวัดระยอง ซึ่งมีกำลังการผลิตโครงสร้างเหล็ก ระบบท่อ และโรงงานสำเร็จรูป
(Process Module) รวมทั้งสิ้นประมาณ 115,000 ตัน/ปี โดยในปี 2552
บริษัทมีอัตราการใช้กำลังการผลิตที่ ร้อยละ 80 ของกำลังการผลิตรวมของบริษัท

ขั้นตอนการผลิต

หลังจากที่บริษัทได้มีการเซ็นสัญญากับลูกค้าเรียบร้อยแล้ว บริษัทจะดำเนินการเริ่มงาน
โดยเริ่มตั้งแต่งานวิศวกรรม คือ
การนำแบบที่ได้รับจากลูกค้ามาทำแบบรายละเอียดเพื่อนำไปใช้ในขั้นตอนการผลิตชิ้นงานโดยใช้โปรแกรมคอมพิวเตอร์ด้านวิศวกรรม
เช่น X-Steel เป็นต้น

ทางแผนกผลิตจะดำเนินการวางแผนการผลิต ประกอบด้วย การจัดหาวัตถุดิบหลัก ซึ่งได้แก่ เหล็ก
ลวดเชื่อม สี และวัสดุสิ้นเปลืองอื่นๆ เป็นต้น
การจัดหาแรงงานเพื่อดำเนินการผลิตตามแผนงานวิศวกร
ตลอดจนการจัดทำงบประมาณเพื่อใช้ในการควบคุมต้นทุนของงาน
และการติดต่อประสานงานกับลูกค้าอยู่ตลอดเวลา

ขั้นตอนการผลิตนั้นจะเริ่มจากการนำวัตถุดิบเหล็กมาตัด เจาะ ประกอบ
เชื่อมและขั้นตอนสุดท้ายในการเคลือบผิวชิ้นงาน
โดยแต่ละขั้นตอนจะต้องใช้ประสบการณ์ของช่างมีฝีมือซึ่งบริษัทมีอยู่เป็นจำนวนมากเพื่อให้ชิ้นงานเสร็จได้ทันเวลาและมีข้อผิดพลาดน้อยที่สุด
โดยขั้นตอนการผลิตนี้จะต้องอยู่ภายใต้การควบคุมคุณภาพของแผนกผลิตและแผนกตรวจสอบคุณภาพที่ต้องประสานงานกันตลอดเวลาและต้องบริหารคุณภาพของผลิตภัณฑ์ให้ได้ตามมาตรฐานต่างๆ
อันได้แก่ ISO 9001 และ JSA Grade “H”
ซึ่งได้กล่าวรายละเอียดไว้แล้วในหัวข้อตลาดและภาวะการแข่งขัน

นโยบายการผลิต

บริษัทฯมีนโยบายการผลิตสินค้าให้ได้คุณภาพตามมาตรฐานที่ลูกค้ากำหนดและต้องส่งมอบให้ตรงตามกำหนดการที่สัญญาไว้กับลูกค้าด้วย
ตลอดจนการคำนึงถึงความปลอดภัยของพนักงานซึ่งเป็นสิ่งสำคัญควบคู่ไปกับการผลิตที่มีประสิทธิภาพ
ทั้งนี้ทีมวิศวกรซึ่งเป็นผู้บริหารโครงการยังต้องควบคุมต้นทุนของการผลิตให้อยู่ภายใต้งบประมาณที่ประมาณการไว้ก่อนเริ่มการผลิตด้วย

การจัดหาวัตถุดิบเพื่อจำหน่าย

เนื่องจากกิจการของบริษัท คือ การแปรรูปโครงสร้างเหล็ก ดังนั้น วัตถุดิบหลักร้อยละ 85
ของวัตถุดิบทั้งหมด คือ เหล็ก ซึ่งได้แก่ เหล็กแผ่น (Steel Plate)
เหล็กรูปพรรณหรือเหล็กโครงสร้าง (Steel Section) และท่อเหล็กและอุปกรณ์ (Pipe &
Fitting) นอกจากนี้วัตถุดิบอื่นที่เป็นส่วนประกอบที่สำคัญอีกร้อยละ 15 ของวัตถุดิบทั้งหมด ได้แก่
สายไฟและอุปกรณ์ในงานไฟฟ้า ฉนวน เหล็กตะแกรง อุปกรณ์ยึดต่างๆ เช่น สกรู น็อต และฝาปิด
เป็นต้น

ในการพิจารณาจัดหาวัตถุดิบสำหรับใช้เป็นส่วนประกอบของผลิตภัณฑ์นั้น
จะเริ่มต้นตั้งแต่ในขั้นตอนของการเสนอราคางานของบริษัท คือ
ก่อนที่จะมีการตกลงเซ็นสัญญากับลูกค้าจะมีการเจรจาตกลงกันในเรื่องขอบข่ายของการจัดหาวัตถุดิบ
โดยแบ่งออกเป็น 2 กรณีดังนี้

1.  กรณีที่ลูกค้าเป็นผู้จัดหาวัตถุดิบหลัก ซึ่งได้แก่ เหล็กแผ่นและเหล็กรูปพรรณ
    บริษัทจะดำเนินการเพียงการจัดการตรวจรับ นำไปใช้และแจ้งยอดคงเหลือให้กับลูกค้าเท่านั้น
    รวมถึงปฏิบัติตามสิทธิประโยชน์ของคณะกรรมการส่งเสริมการลงทุน
    ซึ่งบริษัทมีรายได้กลุ่มลูกค้าดังกล่าวคิดเป็นร้อยละ 90 ของรายได้รวมทั้งในปี 2551 และปี
    2552

2.  กรณีที่บริษัทเป็นผู้จัดหาวัตถุดิบหลักเอง บริษัทจะมีการสอบราคาเบื้องต้นจากผู้ขาย
    (Supplier) เพื่อใช้ในการกำหนดราคาขายของผลิตภัณฑ์ของแต่ละโครงการ
    เมื่อเซ็นสัญญาและเริ่มดำเนินงานดังกล่าว บริษัทจะทำการวางแผนการจัดหาวัตถุดิบ
    โดยจัดทำงบประมาณโครงการ ซึ่งมีรายการงบประมาณการจัดซื้อวัตถุดิบต่างๆ
    มีการสอบราคาวัตถุดิบจากผู้ผลิตหรือตัวแทนจำหน่ายทั้งภายในและต่างประเทศเพื่อเปรียบเทียบราคา
    อย่างน้อย 3 ราย ระยะเวลาการส่งมอบและเงื่อนไขต่างๆ
    รวมถึงเกรดคุณภาพหรือที่มาของแหล่งผลิตตามข้อกำหนดของลูกค้าในบางโครงการที่ระบุมา
    เพื่อทำการคัดเลือกผู้ขายและออกใบสั่งจ้าง
    ซึ่งบริษัทอาจจะพิจารณาทำสัญญาการสั่งซื้อทั้งโครงการกับผู้ขายเพียง 1-2 ราย
    เพื่อลดความเสี่ยงในด้านราคาที่อาจจะมีการเปลี่ยนแปลงตามราคาตลาดและเพื่อให้ได้วัตถุดิบมาอย่างต่อเนื่องทันแก่การใช้งานและเป็นไปตามแผนการผลิต
    ซึ่งบริษัทมีรายได้กลุ่มลูกค้าดังกล่าวคิดเป็นร้อยละ 10 ของรายได้รวมทั้งในปี 2551 และปี
    2552

จำนวนผู้จำหน่ายวัตถุดิบ

  วัตถุดิบหลักของบริษัท มีรายละเอียดดังนี้

1.  เหล็กแผ่น (Hot Rolled Steel Plate) คือ
    เหล็กกล้าที่มีส่วนประกอบทางเคมีตามมาตรฐานผลิตภัณฑ์อุตสาหกรรมและรีดเป็นแผ่นขณะร้อนเพื่อใช้สำหรับโครงสร้างเชื่อมประกอบและโครงสร้างทั่วไป
    เช่น อาคาร สะพาน เรือ ถังเก็บน้ำมัน ภาชนะความดันและโครงสร้างอื่นๆ แบ่งออกเป็น 4
    ชนิด คือ เหล็กแผ่นม้วน เหล็กแผ่นแถบ เหล็กแผ่นหนาและเหล็กแผ่นบาง
    โดยมีผู้ผลิตเหล็กประเภทนี้ในประเทศหลักๆจำนวนประมาณ 5 ราย
    มีกำลังการผลิตรวมกันปีละประมาณ 8.4 ล้านตัน

2.  เหล็กรูปพรรณหรือเหล็กโครงสร้าง (Steel Section) คือ
    เหล็กที่ผลิตออกมามีหน้าตัดเป็นรูปลักษณะต่างๆ เพื่อใช้ในงานก่อสร้าง
    แบ่งตามกรรมวิธีการผลิตได้ 2 ชนิด คือ เหล็กรูปพรรณชนิดรีดร้อน (Hot Rolled) ได้แก่
    เหล็กหน้าตัดรูปตัว I, H, T, U, L เป็นต้น และเหล็กรูปพรรณชนิดรีดเย็น (Cold
    Rolled) ได้แก่ เหล็กหน้าตัดรูปตัว C โดยมีผู้ผลิตเหล็กประเภทนี้ในประเทศหลักๆ
    จำนวนประมาณ 6 ราย มีกำลังการผลิตรวมกันปีละประมาณ 1.7 ล้านตันเศษ

3.  ท่อเหล็กและอุปกรณ์ (Steel Pipe & Fitting) ได้แก่ ท่อกลม และท่อสี่เหลี่ยม รวมทั้ง
    ข้อต่อต่างๆ เช่น ข้องอ 90 องศา ข้องอ 45 องศา ข้อต่อสามทาง ข้อลด หน้าแปลน
    (Flange) เป็นต้น โดยท่อเหล็กที่บริษัทฯใช้ ส่วนใหญ่เป็นท่อนำเข้าที่ซื้อผ่านตัวแทนในประเทศ
    เนื่องจากเป็นท่อทนแรงดันและต้องใช้ท่อเหล็กเกรดคุณภาพต่างประเทศเป็นส่วนใหญ่ตามข้อกำหนดจากลูกค้า

  สำหรับบริษัทผู้ผลิตหรือตัวแทนจำหน่ายรายหลักๆ ที่บริษัทสั่งซื้อวัตถุดิบ มีดังนี้

+------------------------+--------+---------------------+--------------+
| ชื่อ                     | ประเทศ | ประเภทวัตถุดิบ         | ระยะเวลาที่ติด  |
|                        |        |                     | ต่อกับบริษัท (ปี) |
|                        |        | ที่จัดจำหน่าย           |              |
+------------------------+--------+---------------------+--------------+
| 1. Mitsui & Co., Ltd.  | ไทย    | เห                  | มากกว่า 15 ปี  |
|                        |        | ล็กแผ่น และเหล็กรูปพรรณ |              |
| 2. เหล็กสยามยามาโตะ     | ไทย    |                     | มากกว่า 10 ปี  |
|                        |        | เหล็กรูปพรรณ          |              |
| 3. สหวิริยา เพลทมิล       | ไทย    |                     | มากกว่า 10 ปี  |
|                        |        | เหล็กแผ่น             |              |
| 4. แอลพีเอ็นเพลทมิล       | ไทย    |                     | มากกว่า 10 ปี  |
|                        |        | เหล็กแผ่น             |              |
| 5. เหล็กสยามพานิชย์       | ไทย    |                     | มากกว่า 10 ปี  |
|                        |        | เห                  |              |
| 6. เอสเอ ปิโตรเทค       | ไทย    | ล็กแผ่น และเหล็กรูปพรรณ | มากกว่า 10 ปี  |
|                        |        |                     |              |
| 7.                     | ไทย    | ท่อและอุปกรณ์          | มากกว่า 10 ปี  |
|  ตัวแทนจำหน่ายอื่น ได้แก่ ไท |        |                     |              |
| ยเมทอลอิมปอร์ต อุดมโลหะกิจ |        | เหล็กแ               |              |
|  และ เชื้อไพบูลย์สตีล เป็นต้น |        | ผ่น เหล็กรูปพรรณ และท่อ |              |
+------------------------+--------+---------------------+--------------+

สัดส่วนการซื้อวัตถุดิบในประเทศและต่างประเทศ

การสั่งซื้อวัตถุดิบของบริษัทมีทั้งสั่งซื้อโดยตรงจากผู้ผลิตและสั่งซื้อผ่านตัวแทนจำหน่าย
ทั้งภายในและต่างประเทศ
โดยสัดส่วนการสั่งซื้อวัตถุดิบภายในประเทศและต่างประเทศของแต่ละโครงการหรือแต่ละปีนั้นไม่สามารถระบุสัดส่วนที่แน่นอนได้
ขึ้นอยู่กับชั้นคุณภาพ (Grade/Specification) ของวัตถุดิบที่ลูกค้ากำหนด ระดับราคา
ระยะเวลาที่ส่งมอบและแหล่งวัตถุดิบที่สามารถหาได้ในช่วงเวลานั้นๆ
โดยในอดีตที่ผ่านมาวัตถุดิบที่ใช้จะเป็นวัตถุดิบที่ผลิตในประเทศไทย ญี่ปุ่นและประเทศในแถบทวีปยุโรป
เช่น อังกฤษ ฟินแลนด์และเบลเยี่ยม เป็นต้น

สัดส่วนการสั่งซื้อวัตถุดิบของบริษัทในช่วงที่ผ่านมา มีดังนี้

[TABLE]

  หมายเหตุ: ** ไม่สามารถนับหน่วยเป็นปริมาณ ton ได้ เนื่องจากเป็นวัตถุดิบรอง ได้แก่ โบลท์
  ฝาปิดท่อ เป็นต้น โดยปริมาณที่นำเข้าจากต่างประเทศประเภทสินค้าหลักซึ่งได้แก่
  เหล็กแผ่นหรือเหล็กรูปพรรณ ไม่มีหรือเท่ากับศูนย์

สำหรับแนวโน้มในอนาคตบริษัท หากเป็นวัตถุดิบหลัก เช่น เหล็กแผ่น และเหล็กรูปพรรณ
คาดการณ์ว่า สัดส่วนการสั่งซื้อจากภายในประเทศจะมีเพิ่มมากขึ้น
เนื่องจากความสามารถในการผลิตเหล็กให้ได้คุณภาพ ขนาด
และปริมาณโดยผู้ผลิตภายในประเทศได้มาตรฐานมากขึ้น ส่วนวัตุดิบประกอบอื่นๆ
ต้องขึ้นอยู่กับข้อกำหนดของโครงการ
ซึ่งส่วนใหญ่ยังคงต้องอาศัยการนำเข้าเพื่อให้ได้วัตถุดิบตามมาตรฐานที่กำหนดโดยลูกค้า

3.2. ผลกระทบต่อสิ่งแวดล้อม

เนื่องจากผลิตภัณฑ์ของบริษัทใช้เหล็กเป็นวัตถุดิบหลัก ซึ่งก่อให้เกิดมลภาวะน้อยมาก
และเศษเหล็กที่เหลือจากการผลิตสามารถนำไปหลอมและนำกลับมาใช้ใหม่ได้อีก
อีกทั้งยังมีโรงงานที่มีเครื่องมือและเครื่องจักรที่ทันสมัย
จึงทำให้กระบวนการผลิตของบริษัทไม่มีผลกระทบต่อสิ่งแวดล้อม

ทั้งนี้ ตั้งแต่โรงงานของบริษัทเปิดดำเนินการมา
บริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อม
และไม่เคยได้รับการตักเตือนหรือการปรับจากหน่วยงานของรัฐตามกฎหมายที่บริษัทต้องปฏิบัติตามอันได้แก่
พระราชบัญญัติโรงงาน พ.ศ. 2535 และพระราชบัญญัติส่งเสริมและรักษาสิ่งแวดล้อม พ.ศ. 2535

4. งานที่ยังไม่ได้ส่งมอบ

งานที่ยังไม่ส่งมอบ ณ วันที่ 31 ธันวาคม 2552 ซึ่งงานที่มีมูลค่าสัญญางานมากกว่าร้อยละ 10
ของรายได้รวมของปี 2552 มีดังนี้

(หน่วย: ล้านบาท)

  -----------------------------------------------------------------------------------
  ชื่อโครงการ / ประเภทโครงการ/               มูลค่าสัญญางาน   กำหนดส่งมอบ   มูลค่างานคงเหลือ
  ประเทศที่ตั้งโครงการ                                                    
  ---------------------------------------- ------------- ------------ ---------------
  1. Module Fabrication, Woodside Pluto    14,402        ก.พ. 2553    1,879
  LNG Project, Australia                                              

  2. Module Fabrication, Queensland Curtis 3,000         ธ.ค. 2556    3,000
  LNG Project, Australia                                              

  รวม                                      17,402                     4,879
  -----------------------------------------------------------------------------------

หมายเหตุ : มูลค่างานคงเหลือคิดจากมูลค่างานที่ยังไม่รับรู้เป็นรายได้